Ανακοίνωση της αρχής επιτηρήσεως της ΕΖΕΣ σχετικά με τη δημοσίευση στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων των τίτλων των σχεδίων τεχνικών προδιαγραφών που έχουν κοινοποιηθεί από τις χώρες ΕΖΕΣ οι οποίες αποτελούν συμβαλλόμενα μέρη της συμφωνίας ΕΟΧ, βάσει της πράξεως η οποία αναφέρεται στο σημείο Ι του τμήματος ΧΙΧ του παραρτήματος ΙΙ της συμφωνίας ΕΟΧ για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών (οδηγία 83/189/ΕΟΚ του Συμβουλίου, στο εξής αναφερόμενη ως οδηγίας 89/189/ΕΟΚ) (94/C 199/07)

Η οδηγία 83/189/ΕΟΚ καθιερώνει διαδικασία για την παροχή υπηρεσιών στον τομέα των τεχνικών προτύπων και προδιαγραφών, βάσει της οκοίας κάθε χώρα ΕΖΕΣ που αποτελεί συμβαλλόμενο μέρος της συμφωνίας ΕΟΧ καλείται ιδίως να στέλνει τα σχέδια τεχνικών προδιαγραφών της όπως ορίζεται στην προαναφερόμενη πράξη, σχετικά με βιομηχανικά προϊόντα, γεωργικά προϊόντα, τρόφιμα, φαρμακευτικά προϊόντα και καλλυντικά στην αρχή επιτήρησης ΕΖΕΣ, η οποία τα στέλνει σε όλα τα υπόλοιπα κράτη ΕΖΕΣ και στην Επιτροπή των Ευρωπαϊκών Κοινοτήτων.

Η πράξη η οποία αναφέρεται στο σημείο 6 του τμήματος XIX του παραρτήματος II της συμφωνίας ΕΟΧ αφορά τη μη τήρηση ορισμένων διατάξεων της οδηγίας 83/189/ΕΟΚ ιδίως την απαίτηση να ανακοινώνονται εθνικές τεχνικές προδιαγραφές οι οποίες υπάγονται στην ανωτέρω διαδικασία πληροφόρησης κατά το στάδιο του σχεδίου.

Προκειμένου να κοινοποιούνται σχέδια εθνικών τεχνικών προδιαγραφών στην ευρωπαϊκή βιομηχανία η αρχή επιτήρησης ΕΖΕΣ έχει αποφασίσει να δημοσιεύει κατάλογο κοινοποιήσεων οι οποίες περιλαμβάνονται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Διά της παρούσης, η αρχή επιτήρησης ΕΖΕΣ πληροφορεί όλους τους ενδιαφερόμενους ότι θα εφαρμόζει την απόφαση αυτή από την 1η Αυγούστου 1994. Ο κατάλογος πρόκειται να δημοσιεύεται εβδομαδιαίως στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων. Οι δημοσιευόμενες πληροφορίες θα περιλαμβάνουν τον αριθμό φακέλου (έτος, αριθμό, χώρα ΕΖΕΣ προελεύσεως), τον τίτλο του σχεδίου και την ημερομηνία κατά την οποία λήγει η χρονική περίοδος του status quo, κατά τη διάρκεια της οποίας η αρχή επιτήρησης ΕΖΕΣ και τα κράτη ΕΖΕΣ μπορούν να γνωσταποιήσουν της παρατηρήσεις τους (άρθρο 9 παράγραφος 1 της οδηγίας 83/189/ΕΟΚ).

Η αρχή επιτήρησης ΕΖΕΣ θεωρεί ότι η δημοσίευση τέτοιου είδους καταλόγου θα ενισχύσει περαιτέρω το σύστημα για την πρόληψη της δημιουργίας νέων εμποδίων, το οποίο καθιερώνεται μέσω της διαδικασίας για την παροχή πληροφοριών της οδηγίας 83/189/ΕΟΚ.

Τυχόν άτομα ή οικονομικοί φορείς που αντιμετωπίζουν εθνική τεχνική προδιαγραφή στο πλαίσιο του κεφαλαίου ΕΟΧ είναι σε θέση να διασφαλίζουν ότι έχει εγκριθεί σύμφωνα με τις ισχύουσες διαδικασίες ή, εάν αυτό δεν ισχύει, να συνάγουν τα σχετικά συμπεράσματα από την πράξη που αναφέρεται ανωτέρω στη δεύτερη παράγραφο.

Τυχόν άτομα ή οικονομικοί φορείς που ενδιαφέρονται για κοινοποιημένο σχέδιο και επιθυμούν να λάβουν περαιτέρω πληροφορίες μπορούν επίσης να έρχονται σε επαφή με τις υπηρεσίες στις διάφορες χώρες ΕΖΕΣ που αποτελούν συμβαλλόμενα μέρη της συμφωνίας ΕΟΧ, οι αποίες είναι υπεύθυνες για τη σχετική διαδικασία προκειμένου να λάβουν πληροφορίες.

Οι υπηρεσίες αυτές είναι οι εξής:

ΑΥΣΤΡΙΑ

Bundesministerium fόr Wirtschaftliche Angelegenheiten

Abteilung I/5

Stubenring 1

A-1011 Wien

ΦΙΝΛΑΝΔΙΑ

Kauppa-ja teollisuusministeriφ

Kauppaosasto

Aleksanterinkatu 10

FIN-00170 Helsinki

ΙΣΛΑΝΔΙΑ

Fjαrmαlarαduneytid

Arnarhvoli

IS-150 Reykjavik

ΝΟΡΒΗΓΙΑ

Utenriksdepartementet

Box 8114 Dep.

N-0032 Oslo 1

ΣΟΥΗΔΙΑ

Kommerskollegium

UB/TBT

Box 1209

S-11182 Stockholm